Wylfa kjernekraftverk

Wylfa kjernekraftverk (walisisk: Atomfa'r Wylfa) er et britisk kjernekraftverk som ligger ytterst på øya Anglesey helt nordvest i Wales, ved Irskesjøen. Byggingen av de to kjernereaktorene på 490 MW, kjent som Reaktor 1 og Reaktor 2, begynte i 1963. De ble satt i drift i 1971. Det var installert en total effekt på 1 080 MW. I 2006 leverte verket 5,663 TWh elektrisk kraft. Wylfa lå ved kysten ettersom sjøvann ble brukt som kjølemiddel. 

På begynnelsen av 2000-tallet har kjernkraftverket vært planlagt å bli avviklet. I 2012 ble reaktor 2 stengt ned. Reaktor 1 ble slått av 30. desember 2015, og dermed var 44 års drift på stedet avsluttet.«Anglesey: Wylfa to host UK’s first SMR nuclear power plant», North Wales Chronicle

Wylfa Newydd (bokstavelig talt «Nye Wylfa») var et foreslått nytt kjernekraftverk på et område ved siden av det gamle anlegget. En søknad om å bygge to avanserte kokvannsreaktorer ble sendt inn av Horizon Nuclear Power til Office for Nuclear Regulation 4. april 2017. I september 2020 trakk morselskapet Hitachi seg fra prosjektet. I 2022 uttrykte den britiske regjeringen interesse for byggingen av et mulig sett med to EPR-reaktorer på stedet. EPR (European Pressurized Reactor) betegner en tredje generasjons trykkvannsreaktor.«What is a European Pressurised Reactor (EPR)?», Greenly I 2024 kunngjorde de at de ville kjøpe stedet fra Hitachi. 

Wylfa på Anglesey forventes per 2025 å bli stedet for et nytt kjernekraftverk, og det antas at den britiske regjeringen vil gi grønt lys for en liten modulær reaktor (SMR).«Wylfa nuclear plans expected to get go-ahead in days», BBC 11. november 2025.

 Referanser 

 Eksterne lenker 

 Magnox North – nettsted for anlegget fra fabrikanten.
IAEA - oversikt over britiske kjernekraftverk.

Kategori:Kraftverk i Wales
Kategori:Kjernekraftverk i Storbritannia
Kategori:Kraftverk etablert i 1971